Държавен вестник, бр. 78, 2025 г., стр. 3

БРОЙ  78	
Д Ъ Р Ж А В Е Н  В Е С Т Н И К 	
СТР.  3  
удостоверяващи съответствие с изискванията 
по чл. 117б, ал. 1, т. 6 – 8 и ал. 2.
(4) Заявител със седалище в друга държа­
ва – членка на Европейския съюз, прилага 
към заявлението си и писмени доказателства, 
удостоверяващи, че:
1. е търговец със седалище в друга държа­
ва – членка на Европейския съюз;
2. не се намира в производство по лик­
видация или в подобна процедура съгласно 
националното си законодателство;
3. не се намира в производство по обявяване 
в несъстоятелност или в подобна процедура 
съгласно националното си законодателство;
4. не е обявено в несъстоятелност;
5. няма задължения за данъци или вноски 
за социално осигуряване съгласно законода­
телството на държавата, в която е установено.
(5) Изпълнителна агенция „Морска адми­
нистрация“ установява по служебен път:
1. обстоятелствата по ал. 4 и по чл. 117б, 
ал. 1, т. 8, буква „в“ за заявителите със седа­
лище в Република България;
2. обстоятелствата по чл. 117б, ал. 1, т. 8, 
букви „а“ и „б“ за кораби, плаващи под бъл­
гарско знаме.
(6) Заявлението по ал. 1 заедно с прило­
женията към него се подава до директора на 
териториалната дирекция на Изпълнителна 
агенция „Морска администрация“, в чийто 
район на действие се намира пристанището, в 
което ще бъдат предоставяни пристанищните 
услуги. Заявлението може да бъде подадено 
и по електронен път по реда на Закона за 
електронното управление, като подписалото 
заявлението лице се идентифицира със средство 
за електронна идентификация по чл. 5, ал. 2, 
т. 1 – 3 от същия закон с ниво на осигуреност 
„високо“.
(7) При нередовност на заявлението, в т.ч. 
и ако в него не е посочено някое от обстоя­
телствата по ал. 1 или не е представено някое 
от изискуемите приложения, органът по ал. 6 
в срок до три дни от подаване на заявлението 
писмено уведомява лицето и дава срок 14 дни 
за отстраняване на нередовностите. Когато 
заявлението е подадено по реда на ал. 6, из­
речение второ, уведомлението се изпраща по 
електронен път.
(8) Директорът на съответната териториална 
дирекция на Изпълнителна агенция „Морска 
администрация“ и капитан на пристанището 
отказва вписване в Регистъра на пристанищните 
оператори с мотивирана заповед, ако заявителят 
не отстрани нередовността в срока по ал. 7. 
Заповедта се оспорва по реда на Администра­
тивнопроцесуалния кодекс в 14-дневен срок от 
съобщаването є на заявителя.
(9) Вписванията в Регистъра на пристанищ­
ните оператори се извършват от длъжностни 
лица, определени от директора на съответна­
та териториална дирекция на Изпълнителна 
агенция „Морска администрация“ и капитан 
на пристанището. Вписването се извършва 
в 7-дневен срок, а при фактическа и правна 
сложност – в 14-дневен срок от подаване на 
заявлението. Когато е необходимо да бъде 
дадена възможност на други заинтересовани 
лица да защитят свои права и законни интереси, 
срокът за вписване е един месец от започване 
на производството. В случаите по ал. 7 сроко­
вете започват да текат след отстраняване на 
нередовността на заявлението.
(10) Незабавно след извършване на вписва­
нето в Регистъра на пристанищните операто­
ри директорът на съответната териториална 
дирекция на Изпълнителна агенция „Морска 
администрация“ и капитан на пристанището 
издава удостоверение за регистрация на прис­
танищен оператор.
(11) Вписването на промени в Регистъра 
на пристанищните оператори се извършва по 
заявление на заинтересованото лице, подадено 
в 14-дневен срок от настъпване на промяната. 
В производствата за вписване на промени се 
прилагат ал. 1 – 10.
(12) Ново удостоверение за регистрация на 
пристанищен оператор се издава при промяна 
на:
1. наименованието, седалището или адреса 
на управление на пристанищния оператор;
2. основанието, по силата на което приста­
нищният оператор е получил достъп до пазара 
на пристанищни услуги;
3. пристанището, съответно на пристанищ­
ния терминал, за което е получил достъп до 
пазара на пристанищни услуги;
4. видовете пристанищни услуги, за които 
е получил достъп.
(13) Заличаване от Регистъра на приста­
нищните оператори и отнемане на удостовере­
нието за регистрация се извършва въз основа 
на мотивирана заповед на изпълнителния 
директор на Изпълнителна агенция „Морска 
администрация“ при:
1. прекратяване на концесията, съответно 
на договора със собственика на територията 
и пристанищната инфраструктура на приста­
нището или терминала, с който е предоставен 
достъп до пазара на пристанищни услуги;
2. преобразуване или прекратяване на тър­
говеца – пристанищен оператор;
3. обявяване на търговеца – пристанищен 
оператор, в несъстоятелност или в ликвидация;
4. временно преустановяване на дейността 
по чл. 117б, ал. 4, т. 3.
(14) Производството по ал. 13 може да 
започне и по инициатива на изпълнителния 
директор на Изпълнителна агенция „Морска 
администрация“.
(15) Заповедта, с която се постановява 
заличаване от Регистъра на пристанищните 
оператори и се отнема удостоверението за 
регистрация, се оспорва по реда на Админи­